Agenysa

Agenysa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Middelsstore, brede og hvelvede, halvmatte, gjerne svarte bladbiller, med rødlige eller oransje tegninger. De har gjerne grønnlig eller blåaktig metallglans. De er bredt skjoldformede, sidene av dekkvingene er kraftig utvidete og dekker beina. Spissen av dekkvingene er oftest noe tilspisset. Pronotum er ikke like utvidet, men dekker hodet slik at det ikke er synlig ovenfra. Dekkvingenes forhjørner er lite framskutte foran pronotum, dyret får en omtrent hjerteform sett ovenfra. Oversiden er kraftig, men spredt punktert.

Levevis 
Både larver og voksne lever på planter og eter fra dem. Denne gruppen omfatter arter med et subsosialt levevis, der hunnene passer på avkommet sitt . Artenes vertsplanter synes ikke å være kjente for denne slekten.

Utbredelse 
Gruppen er utbredt fra Panama i nord til Argentina i sør.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 stamme Eugenysini Hincks, 1952
 slekten Agenysa Spaeth, 1905
 Agenysa boliviana Spaeth, 1915
 Agenysa caedemadens (Lichtenstein, 1795)
 Agenysa connectens (Balý, 1869)
 Agenysa crassicornis Spaeth, 1905
 Agenysa desmaresti (Boheman, 1850)
 Agenysa guianiensis (Boheman, 1856)
 Agenysa parellina (Boheman, 1850)
 Agenysa peruviana Spaeth, 1915

Referanser

Eksterne lenker 
 Bilder av flere av artene
 Agenysa på ITIS
 Nettside om slekten
 

Bladbiller
Biller formelt beskrevet i 1905